સ્માર્ટફોન બનાવનારી ચીની કંપનીઓમાં પ્રાઈસવોર ચાલી રહી છે. ભારતમાં ચીનની ત્રણ સ્માર્ટફોન કંપનીઓએ પોતાના સ્માર્ટફોન્સની કિંમત ઘટાડી છે. શાઓમી Mi A1ની કિંમત 1000 રૂપિયા ઘટાડી છે. Vivoએ પોતાના 20 મેગાપિક્સલ ફ્રંટ કેમેરાવાળા Vivo V5s સ્માર્ટફોનની કિંમત 3,000 રૂપિયા ઘટાડી છે. હવે આ સ્માર્ટફોનને 15,990 રૂપિયામાં ખરીદી શકાય છે. આ ઉપરાંત Oppoએ પણ હાલમાં પોતાના સ્માર્ટફોન Oppo F3 Plusની કિંમત 6,000 રૂપિયા ઘટાડી છે. આ ફોનને 30,990 રૂપિયામાં લોન્ચ કરાયો હતો. હવે તેને 24,990 રૂપિયામાં ખરીદી શકાશે.